text: কুমিল্লা পলিটেকনিক ইন্সটিটিউট বাংলাদেশের একটি বৃহত্তম ও প্রসিদ্ধ পলিটেকনিক ইন্সটিটিউট। এটি ১৯৬২ সালে প্রতিষ্ঠিত হয়।এটি বাংলাদেশের সবচেয়ে পুরোনো পলিটেকনিক ইন্সটিটিউট গুলোর মধ্যে অন্যতম এবং প্রথম আইসিটি বেসড পলিটেকনিক ইন্সটিটিউট।
  
  ইতিহাস 
  কুমিল্লা পলিটেকনিক ইন্সটিটিউট ১৯৬২ সালে প্রতিষ্ঠিত হয়।
  
  অবস্থান 
  কুমিল্লা পলিটেকনিক ইন্সটিটিউট কুমিল্লা কোটবাড়িতে অবস্থিত। এর উত্তরে গভঃ ল্যাবরেটরি হাই স্কুল ও কুমিল্লা সেনানিবাস , দক্ষিণে কুমিল্লা বিশ্ববিদ্যালয় , শালবন বৌদ্ধ বিহার , ময়নামতি জাদুঘর ও কারিগরি শিক্ষক প্রশিক্ষণ মহাবিদ্যালয় , পূর্বে ঢাকা-চট্টগ্রাম মহাসড়ক এবং পশ্চিমে কুমিল্লা ক্যাডেট কলেজ ও বার্ড অবস্থিত।
  
  প্রযুক্তিসমূহ
  একাডেমিক প্রযুক্তিসমূহের মধ্যে রয়েছে - সিভিল, ইলেক্ট্রিক্যাল, মেকানিক্যাল, পাওয়ার, ইলেকট্রনিক্স, কম্পিউটার ।
  
  তড়িৎ প্রযুক্তি 
  কম্পিউটার প্রযুক্তি
  ইলেকট্রনিক্স প্রযুক্তি
  যন্ত্র প্রযুক্তি
  সিভিল প্রযুক্তি
  শক্তি প্রযুক্তি
  
  শিক্ষা পদ্ধতি 
  বাংলাদেশ কারিগরি শিক্ষা বোর্ড এর অধীনে বর্তমানে ৪ বছর মেয়াদী ডিপ্লোমা-ইন-ইঞ্জিনিয়ারিং কোর্স চালু রয়েছে। কারিগরি শিক্ষার পাশাপাশি প্রত্যেক প্রযুক্তির ছাত্র-ছাত্রীদের আবশ্যিকভাবে বিকাশের জন্য বাংলা, ইংরেজি, গণিত, পদার্থ, রসায়ন, ব্যবস্থাপনা, সামাজিক বিজ্ঞান, পরিবেশগত বিদ্যা ইত্যাদি বিষয়ে পাঠদানের জন্য একটি অকারিগরি (NonTech) শিক্ষা বিভাগ রয়েছে। ছাত্রছাত্রীদের সকালে ও দুপুরে দুই শিফটে পাঠদান করা হয়।
  
  পাঠদানের সময়সূচি 
  প্রথম শিফট ০৮.০০টা থেকে ০১.১৫ পর্যন্ত এবং
  দ্বিতীয় শিফট ০১.৩০টা থেকে ৬.৪৫ পর্যন্ত।
  
  ক্যাম্পাস 
  ক্যাম্পাসে রয়েছে তিনতলা বিশিষ্ট দুইটি ভবন এবং আটটি বড় ওয়ার্কশপ ভবন। মূল ভবনের সামনে রয়েছে শহীদ মিনার, সুদর্শন ফোয়ারা এবং বাম পাশে বঙ্গবন্ধু শেখ মুুজিবুর রহমানের প্রতিকৃতি রয়েছে। প্রতিটি বিভাগের জন্য আলাদা ল্যাব ওয়ার্কশপ ছাড়াও রয়েছে অফিস, গ্রন্থাগার, ল্যাবরেটরী এবং একটি ৫০০ ধারণ ক্ষমতা সম্পন্ন মিলনায়তন। এছাড়াও একটি ক্যান্টিন, একটি স্কুল, একটি মসজিদ, দুইটি পুকুর এবং একটি বড় খেলার মাঠ রয়েছে।
  
  ল্যাব/ওয়ার্কশপ 
  প্রতিটি বিভাগের জন্য রয়েছে আলাদা করে প্রয়োজনীয় ইকুইপমেন্ট সমৃদ্ধ অনেকগুলো ল্যাব ও ওয়ার্কশপ।
  
  তড়িৎ প্রযুক্তি 
   ইলেকট্রিক্যাল পাওয়ার শপ
   ইলেকট্রিক্যাল ওয়্যারিং ল্যাব
   ইলেকট্রিক্যাল সার্কিট ল্যাব
   হাই ভোল্টেজ ল্যাব
  
  কম্পিউটার প্রযুক্তি 
   অ্যাপ্লিকেশন ল্যাব
   প্রোগ্রামিং ল্যাব
   নেটওয়ার্কিং ল্যাব
   সফটওয়্যার ল্যাব
   ডাটাবেজ ল্যাব
  
  ইলেকট্রনিক্স প্রযুক্তি 
   অডিও ভিজ্যুয়াল ল্যাব
   অ্যাডভান্স কমিউনিকেশন ল্যাব
   ডিজিটাল অ্যান্ড মাইক্রোপ্রসেসর ল্যাব
  
  যন্ত্র প্রযুক্তি 
   মেশিন শপ
   ওয়েল্ডিং শপ
   টেস্টিং ল্যাব
   ফাউন্ড্রি শপ
   মেটাল শপ
  
  সিভিল প্রযুক্তি 
   সয়েল ল্যাব
   সার্ভে শপ
   উড শপ
   প্লাম্বিং শপ
   ম্যাসন শপ
   হাইড্রোলিক ল্যাব
  
  শক্তি প্রযুক্তি 
   অটো পাওয়ার শপ
   হিট ইঞ্জিন শপ
   বয়লার শপ
  
  অন্যান্য 
   ফিজিক্স ল্যাব
   কেমিস্ট্রি ল্যাব
   ফিজিক্যাল এডুকেশন সেন্টার
  
  আবাসন
  
  ছাত্রাবাস 
  ছাত্রদের জন্য দুইটি এবং ছাত্রীদের জন্য একটি আবাসিক হল রয়েছে। 
  
  ছাত্র হল দুটিতে প্রায় ৩৬০ টি আসন রয়েছে। ছাত্রীদের জন্য হলে ছাড়াও প্রয়োজনে ডরমিটরি তে আসনের ব্যবস্থা করা হয়। ছাত্রী হলটি সম্পূূর্ণ নিরাপদ ও সংরক্ষিত আবাসিক এলাকায় অবস্থিত।  
   
   শহীদুল্লাহ আবু ইউসুফ খান ছাত্রাবাস 
   ময়নামতি আলমগীর ছাত্রাবাস
   ছাত্রী নিবাস
  
  শিক্ষক ডরমিটরি 
  অত্র প্রতিষ্ঠানের অভ্যন্তরে রয়েছে অধ্যক্ষের বাসভবন, উপাধ্যক্ষের বাস ভবন, শিক্ষক ও কর্মকর্তা-কর্মচারীদের জন্য ডরমিটরি রয়েছে যা প্রতিষ্ঠানের সংরক্ষিত এলাকায় অবস্থিত। তাছাড়াও অতিথিদের জন্য রয়েছে গেস্ট হাউজ।
  
  তথ্যসূত্র
  
  বহিঃসংযোগ 
   কুমিল্লা পলিটেকনিক ইন্সটিটিউট
  
  বিষয়শ্রেণী:চট্টগ্রাম বিভাগের পলিটেকনিক ইন্সটিটিউট
  বিষয়শ্রেণী:কারিগরী শিক্ষা প্রতিষ্ঠান
  বিষয়শ্রেণী:১৯৬২-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:১৯৬২-এ পাকিস্তানে প্রতিষ্ঠিত
  বিষয়শ্রেণী:কুমিল্লা জেলার শিক্ষা প্রতিষ্ঠান
title: কুমিল্লা পলিটেকনিক ইন্সটিটিউট